**ВЕЋУ ИНСТИТУТА ЗА ХЕМИЈУ**

**Извештај о мастер раду кандидата Наташе Величковић, дипломираног хемичара**

Мастер рад из области неорганске хемије, под насловом:

**Синтеза, карактеризација и испитивање интеракција комплекса паладијума(II) са DNK молекулом**

кандидата **Наташе Величковић**, под менторством редовног професора др Биљане Петровићпријављен је 28. 8. 2024. године. Веће Института за хемију је за припрему извештаја одредило комисију у следећем саставу:

Проф. др Биљана Петровић, редовни професор (ментор рада)

Проф. др Јована Богојески, ванредни професор (председник комисије)

др Снежана Радисављевић, научни сарадник (члан)

Кандидат Наташа Величковић је одрадила експериментални део и написала мастер рад на основу чега комисија подноси Већу Института следећи

**И З В Е Ш Т А Ј**

1. **Биографија кандидата**

Наташа Величковић, рођена је 15.12.1999. године у Јагодини. Основну школу завршила је у Јагодини, а затим Средњу Медицинску школу у Ћуприји. Природно–математички факултет, студијски програм хемија, смер за истраживање и развој, уписала је 2018. године у Крагујевцу, где је и одбранила завршни рад на основним академским студијама 03.10.2022. године. Основне академске студије хемије завршила је са просечном оценом 8,03. Мастер академске студије, смер истраживање и развој, уписала је школске 2022/2023 године.

1. **Извештај о мастер раду**

Тема мастер рада Наташе Величковић је из области неорганске хемије. Овај мастер рад под насловом **Синтеза, карактеризација и испитивање интеракција комплекса паладијума(II) са DNK молекулом** састоји се из осам делова, и то: **Увод, Општи део, Задатак мастер рада, Експериментални део, Резултати и дискусија резултата, Закључак, Литература** и **Биографија.**

 У **Уводу** дат је кратак увид у примену једињења јона метала као потенцијалних антитуморских агенаса.

У **Општем делу** детаљно су описане физичке и хемијске карактеристике паладијума, примена паладијума и његових комплексних једињења у медицини као и могуће интеракције са дезоксирибонуклеинском киселином.

У делу **Задатак мастер рада** побројана су сва испитивања која су рађена у оквиру наведеног Мастер рада.

У **Експерименталном делу** детаљно су наведени и описани сви реагенси, раствори и инструменти који су коришћени у току израде овог мастер рада, као и припремање раствора за интеракције комплекса са DNK молекулом применом различитих метода.

У делу **Резултати и дискусија резултата** приказане су структурне формуле испитиваних комплекса. Такође су сумирани и објашњени сви резултати добијени апсорпционим спектроскопским мерењима, флуоресцентним мерењима или мерењем вискозности.

У **Закључку** се укратко наводи оно најважније уз подвлачење главних резултата. Изнети су закључци на основу одрађених експеримената као и могућност везивања за DNK молекул на два начина.

1. **Предлог комисије**

 Мастер рад под насловом **Синтеза, карактеризација и испитивање интеракција комплекса паладијума(II) са DNK молекулом** кандидата Наташе Величковић обухвата преглед литературе везан за примену једињења јона метала као потенцијалних антитуморских агенаса као и испитивање интеракција комплекса паладијума са DNK молекулом. Уочено је да су сви експериментални услови као и добијени резултати детаљно објашњени.

 Имајући у виду претходно наведене чињенице предлажемо да се рад по претходно наведеним насловом прихвати као мастер рад и да се одобри његова одбрана.

У Крагујевцу,

06.09.2024  **КОМИСИЈА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Проф. др Биљана Петровић, редовни професор**

Природно-математички факултет, Крагујевац

Ужа научна област: Неорганска хемија

Ментор рада

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Проф. др Јована Богојески, ванредни професор**

Природно-математички факултет, Крагујевац

Ужа научна област: Неорганска хемија

Председник комисије

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**др Снежана Радисављевић, научни сарадник**

Природно-математички факултет, Крагујевац

Научна област: Хемија

Члан комисије